Document ID: /roh_data/filtered/fineweb-2-filterrobots_roh.jsonl.gz/15238

Previs è ina clasira sin ina surfatscha da circa 2,8 hectaras. En tut duajan chattar ina dimora en il nov parc tschintg urs brins ord da tratgas manglusas en il sid da l’Europa, scriva la regenza grischuna. L’organisaziun per la protecziun dals animals «Vier Pfoten» vegn ad eleger ils urs e manar els la finala ad Arosa. En la nova dimora duajan ils urs alura avair cundiziuns idealas, scriva il chantun. Ils visitaders pon alura persequitar ils animals d’ina plattafurma anora.
Dapli turissem la stad
Grazia al nov parc d’urs duai surtut il turissem da stad survegnir ina nova attracziun ed uschia promover l’economia publica. Per la regiun Plessur e la vischnanca d’Arosa ha il project la pli auta prioritad. Era duai dar cun il project novs impuls per il svilup d’Arosa, argumentescha la regenza.
RR novitads 09:00